30/12/2022 | Administración LocalMancomunidades
Mancomunidade de Concellos da Comarca de Ferrol
Aprobación definitiva do Regulamento de funcionamento do servizo mancomunado de lacería e refuxio de Mougá

EDICTO O Pleno da Mancomunidade, en sesión celebrada o 09/05/2022, acordou aprobar inicialmente a actualización do regulamento de funcionamento do servizo mancomunado de lacería e refuxio de Mougá. Posteriormente sométese o dito regulamento, de conformidade co artigo 49 da LBRL, a información pública polo prazo de 30 días aos efectos de que os interesados acheguen reclamacións e suxestións, mediante publicación no BOP do 24/05/2022, no taboleiro de anuncios da Mancomunidade e na web www.comarcaferrolterra.es.Durante o prazo de exposición ao público do acordo provisional, o 03/07/2022, ASOCIACIÓN INDICAN. INICIATIVA DIGNIDAD CANINA, CIF G70581350, inscrita no Rexistro Galego de Asociacións para a Protección e Defensa dos Animais de Compañía co código de rexistro C-027-AP, presentou alegacións contra a devandita aprobación inicial, as cales foron resoltas con audiencia da parte interesada polo pleno celebrado o 10/10/2022, producíndose en dita data a aprobación definitiva da actualización do regulamento. Publícase a continuación o texto íntegro do dito regulamento: REGULAMENTO DE FUNCIONAMENTO DO SERVIZO MANCOMUNADO DE LACERÍA E REFUXIO DE MOUGÁ 1. Obxecto Constitúe o obxecto do presente regulamento, a ordenación do funcionamento do servizo de lacería establecido pola Mancomunidade de Concellos da comarca de Ferrol para a recollida de animais vagabundos e abandonados así como o funcionamento e mantemento do Centro de Recollida de animais domésticos abandonados de Ferrol (Refuxio de Mougá). 2. Ámbito de amplicación Este servizo será prestado a todos aqueles concellos integrantes da Mancomunidade de Concellos da Comarca de Ferrol: Ares, Cabanas, Cedeira, Fene, Ferrol, Mugardos, Narón, Neda e Valdoviño. Este regulamento será de aplicación ó Centro de Recollida de animais domésticos abandonados de Ferrol, inscrito como Centro de Recollida de Animais abandonados no Rexistro de Establecementos de Animais Domésticos e Salvaxes en Catividade de Galicia, segundo se establece no Decreto 153/1998, do 2 de abril, polo que se aproba o regulamento que desenvolve a Lei 1/1993, do 13 de abril, de protección dos animais domésticos e salvaxes en catividade e no Decreto 111/2010, de 24 de xuño, así coma sobre os xestores do mesmo. A especie obxecto dos servizos prestados polo Centro de Recollida de animais domésticos abandonados de Ferrol, comprenderá todas as especies animais consideradas como domésticas, entre elas as diferentes razas das seguintes subespecies: subespecie Canis lupus familiaris ou can doméstico, subespecie Felis silvestris catus ou gato doméstico; e os cabalos mostrencos subespecie Equus fer us caballus ou cabalo doméstico. O Refuxio de Mougá está habilitado e autorizado igualmente para o mantemento de exemplares da subespecie Ovis aries, ovella doméstica e subespecie Capra aegagrus hircu, ou cabra doméstica, que aínda non sendo obxecto do servizo, teñan que ser retirados para garantir a seguridade pública.3. Referencias Será de aplicación a normativa estatal e autonómica relacionada, así como as súas modificacións ou revisións. Igualmente serán aplicables as definicións establecidas polas mesmas: • LEI 4/2017, do 3 de outubro, de protección e benestar dos animais de compañía en Galicia • Decreto 153/1998, do 2 de abril, polo que se aproba o regulamento que desenvolve a Lei 1/1993, do 13 de abril, de protección dos animais domésticos e salvaxes en catividade (DOG nº 107, 5/6/1998). • Decreto 111/2010, de 24 de xuño, polo que se modifican diversos Decretos en materia de agricultura, formación agraria e conservación da natureza, para a súa adaptación á Directiva 2006/123/CE, relativa aos servizos no mercado interior, (DOG 130, de 9 de xullo 2010, con corrección de erros en DOG 147, de 3 de agosto) • Lei 50/1999 do 23 de decembro, sobre o Réxime Xurídico da Tenza de Animais Potencialmente Perigosos. (BOE nº 307, de 24 de decembro de 1999). • Real Decreto 287/2002, do 22 de marzo, polo que se desenvolve a Lei 50/1999, do 23 de decembro, sobre o réxime xurídico da posesión de animais potencialmente perigosos (BOE nº 74, do 27-3-2002) • Decreto 90/2002, do 28 de febreiro, polo que se regula a tenza de animais potencialmente perigosos na Comunidade Autónoma de Galicia e se crean os rexistros galegos de Identificación de Animais de Compañía e Potencialmente Perigosos e de Adestradores Caninos. (DOG nº 63, do 2 de abril de 2002). • Decreto 142/2012, do 14 de xuño, polo que se establecen as normas de identificación e ordenación sanitaria dos animais equinos de Galicia (DOGA nº 129, do 06 de xullo). No ámbito municipal, serán de aplicación as correspondentes ordenanzas municipais aprobadas polo órgano de goberno. A Mancomunidade de Concellos da Comarca de Ferro l e a empresa xestora designarán un técnico para cada unha das mesmas, que representará a figura de INTERLOCUTOR nas comunicacións e/ou indicacións realizadas entre ambas entidades.4. INSTALACIÓNS As instalacións sitúanse no lugar de Mougá, parroquia de Esmelle do Concello de Ferrol. A distribución de estancias e os seus usos son as seguintes: 4.1. Zona de estancia Permanente Esta zona está disposta para a acollida de animais das diferentes especies recollidos despois da súa estancia na zona de corentena. Á súa vez, a zona de estancia permanente está subdividida en varias dependencias, segundo especies, tamaños, sexos, idades e estatus sanitario sendo estas individuais ou de grupo, en función das características tanto das especies aloxadas como das características de cada individuo.4.2. Zona de recepción Son uns cubículos individuais, habilitados para manter os animais que non presentan patoloxías ou lesións de tipo traumático das diferentes especies que chegan ao centro durante polo menos 5 días tras a súa desparasitación tanto interna como externa.4.3. Zonificación por situacións O centro conta con recintos, locais e gaiolas de fácil lavado e desinfección para o illamento, secuestro e observación dos animais enfermos ou sospeitosos de enfermidade. Así mesmo conta con departamentos independentes para animais agresivos, feridos ou enfermos non contaxiosos. Por outra banda, separaranse as zonas de corentena adicadas aos gatos das adicadas aos cans. Nestas zonas extremaranse as medidas hixiénicas e de seguridade tanto do persoal como das instalacións. O responsable da xestión do refuxio velará pola distribución coherente e estable destas zonas, sen prexuízo da alteración de dita distribución en función do grao de ocupación do centro e do número de animais en cada unha destas situacións. Esta distribución plasmarase nun plano que o responsable do centro presentará á Mancomunidade no momento en que asuma a xestión do centro e cada vez que se produza un cambio.5. MEDIOS 5.1. Auga O subministro de auga realízase por medio dun pozo de barrena. A ausencia de bacterias coliformes e outros patóxenos na auga será confirmada semestralmente pola empresa xestora do centro. Cada corredor principal conta con billa e cada cubículo con bebedoiro automático.5.2. Sistemas de eliminación de estercos, xur ros e augas residuais O centro de recollida conta cun sistema de desaugue de escorrenta por canais continuos que discorren por cada fila de cubículos, confluíndo estes en varios grupos de arquetas. Dende estas os xurros e augas residuais condúcense ata unha estación depuradora de augas residuais.5.3. Medios de limpeza e desinfección de locais A xestión aterase ao indicado no informe técnico-zoosanitario correspondente á autorización do núcleo zoolóxico pola Xunta de Galicia. A estes efectos, anéxase o informe técnico-zoosanitario vixente na actualidade como anexo a este regulamento.5.4. Tratamento de residuos A empresa xestora comprometerase á correcta segregación e almacenamento de residuos xerados aténdose ao indicado no informe técnico-zoosanitario correspondente á autorización do núcleo zoolóxico pola Xunta de Galicia. Será a responsable da correcta xestión dos residuos sanitarios, punzantes e cortantes así como do almacenamento e xestión de cadáveres, mentres que o Concello de Ferrol serao dos restantes residuos, incluídos os sólidos urbanos.5.5. Medios para a eliminación de cadáveres Ser á competencia da empresa a xestión dos residuo s de cadáveres de animais de compañí a ou animais domésticos (RCAD), recollidos, mo rtos ou sacrificados no centr o de recollida, considerados segundo o artigo 4 do Regulamento (CE) Nº 1069/2009 do Parlamento Europeo e do Consello, do 21 de outubro, como subproduto de material de categoría 1. Estes residuos deberán ser transportados a unha planta autorizada de acordo a ta l regulamento comunitario ou destinados a un uso autorizado polo mesmo. O transporte deberá realizarse nun vehículo autorizado pola Consellería competente na materia. Todos os cadáveres serán identificados individualmente, de xeito que se poida establecer unha correcta trazabilidade dos mesmos ata o seu transporte e destrución.5.6. Medios para a prestación do servizo de lacería O se rvizo de lacería deberá contar coa dotación mínima dun vehículo, autorizado para o transporte de animais domésticos, así coma dos seus correspondentes condutores autorizados. O vehículo deberá pasar todas as revisións técnicas necesarias e contar co seguro mínimo obrigatorio. Os condutores deberán contar cos permisos e formación estimada para cada un dos casos e desprazamentos. A empresa xestora do servizo deberá contar co equipamento e material necesario para a recollida dos animais na vía pública, así como da colaboración dun veterinario, no caso de que fora precisa a tranquilización anestésica. Os animais deberán ser transportados segundo as condicións establecidas na normativa vixente, respectando os prazos de desprazamento e de avituallamento dos mesmos. A empresa xestora deberá contar con gaiolas trampa para a recollida dos animais menos sociables ou temerosos. Mínimo unha gaiola trampa para cans coas dimensións apropiadas para cans de gran tamaño e dúas gaiolas trampa para gatos. O uso das gaiolas estará limitado a zonas públicas a non ser que se conte cunha autorización por escrito do propietario do solar ou finca onde vaia colocarse. No caso das comunidades de veciños o permiso deberá ser asinado polo presidente da comunidade.6. PROGRAMA DE HIXIENE E PROFILAXE 6.1. Prácticas de hixiene desenvolvidas 6.1.1 Obrigas dos traballadores a) Utilizar roupa limpa todos os días ao chegar ao traballo, cambiala cando sexa necesario para manter unhas axeitadas condicións hixiénicas e utilizala unicamente durante o desenvolvemento do traballo. b) Utilizar calzado exclusivo para o dese nvolvemento do seu traballo, con características que faciliten a súa limpeza e desinfección, que deberá ser cando menos diaria, ao rematar a xornada, así como antes de entrar e ao saír da zona de lazareto, e ao pasar do aloxamento dunha especie ao doutra. c) Realizar a súa rutina de traballo diaria de supervisión, limpeza e alimentación dos animais ordenadamente e por especie, comezando pola zona de estancia pe rmanente, pasando de xeito progresivo dos animais mais xoves a aqueles que teñen as pautas profilácticas completas e a continuación o resto, rematando por corentena e lazareto, sempre seguindo a orde entre especies: felinos, equinos, caninos e outras. d) Durante a realización de traballos no centro utilizaranse luvas en todo momento, que serán desinfectadas e desbotadas coa necesaria frecuencia ou en función do cambio de zona. e) Do mesmo xeito os útiles de limpeza (escobóns, recolledores, cepillos.) estarán en cantidade suficiente e reunirán as características axeitadas, de xeito que serán utilizados unicamente tanto na zona co rrespondente en función da especie para que a se empreguen, como na zona na que se limpe con eles segundo o seu estatus hixiosanitario. Será obrigada a súa identificación visual para poder diferencialos inequivocamente e para empregalos en cadansúa zona. f) Utilizar os equipos e prendas de protección persoal entregadas pola empresa xestora para a realización de cada tarefa. En concreto será obrigado o uso de máscara durante a limpeza mecánica de instalacións e na súa desinfección e seguindo, en todo caso, as indicacións descritas polo fabricante. g) Manter en xeral unha correcta conduta hixiénica, lavando as mans cantas veces sexa necesario e e vitando en todo momento o contacto directo dos fluídos cor porais ou feces coas prendas persoais (non de traballo). Non está permitido comer nin beber fóra do lugar habilitado no edificio de persoal e mantemento. Do mesmo xeito está prohibido fumar en todo o recinto.6.1.2. Limpeza de instalacións permanentes de cánidos As instalacións permanentes de cánidos deberanse limpar con auga tódolos días, e unha vez á semana aplicarase un desinfectante clorado mediante a máquina a presión. Nos canís con moita suciedade empregaranse a diario cepillos e unha máquina de presión. Unha vez ao mes limparanse as canceiras cunha máquina a presión cun desinfectante clorado e despois aplicarase virucida. Os animais trasladaranse a un canil baleiro mentres se aplica o virucida. Este deixarase actuar durante 30 minutos, enxagarase e agardarase outros 30 minutos para que o animal sexa devolto ao canil. A maiores sempre se levará a cabo esta operación cando se sospeite que un animal padece unha enfermidade infecciosa. Ademais, cando un canil estea libre, desinfectarase con virucida antes de situar un novo animal. Os corredores, almacén, muros de edificios e fiestras limparanse unha vez ao mes cunha máquina a presión cun desinfectante clorado. Realizarase unha desinsectación e desratización completa das instalacións sempre que as condicións o requiran e como mínimo cada seis meses. Os tratamentos de desinfección, desinsectación e desratización deberán ser realizados por unha empresa autorizada para tal efecto ou ben por persoal coa formación básica para a aplicación de praguicidas, e en todo caso baixo o control dun técnico especialista na aplicación e manipulación de praguicidas. Os produtos utilizados non poderán causar dano aos animais aloxados na instalación. Todos os produtos utilizados, tanto deterxentes, desinfectantes, desinsectantes e raticidas, empregaranse segundo as dilucións e recomendacións establecidas polos fabricantes. Estes produtos serán inocuos para os animais ou ben serán empregados de xeito que o resulten. Non se verquerán produtos perigosos para o medio ambiente.6.1.3. Limpeza de instalacións de corentena e lazareto Respectaranse as indicacións seguidas anteriormente, extremando as medidas de limpeza, recorrendo nestes casos ao uso de desinfectantes de xeito diario. No caso de coñecer ou sospeitar de patoloxías infecciosas ou parasitarias será utilizado un produto virucida descrito para a eliminación do axente. Cando no proceso patolóxico inte rveñan vectores, os portadores serán obxecto tamén das prácticas de hixiene diarias, evitando o seu acceso ás instalacións. Cada vez que un animal abandone estas instalacións procederase á súa limpeza e desinfección cos produtos axeitados co fin de evitar o contaxio de patoloxías aos novos inquilinos.6.1.4. Aseo de animais O baño realizarase a todos aqueles animais que o precisen. As instalacións do refuxio dispoñen dunha zona de perruquería con ducha para cans de gran tamaño e bañeira para cans pequenos e cachorros, a criterio das persoas coidadoras ou o/a veterinario/a. A aqueles animais que pola súa raza ou tipo de pelo o precisen, cortaráselles o pelo e procurarase que o manteñan sempre curto e hixiénico co obxectivo de que a execución do cepillado e o baño resulte o menos traumática posible. O cepillado realizarase semanalmente para aqueles cans de pelo longo que o precisen con máis frecuencia e cada 15 días para o resto dos animais. Na época de muda, os tempos entre os cepillados poderán reducirse.6.2. Programa de profilaxe 6.2.1. Obrigas dos traballadores. Control de signos clínicos e probas clínicas Cando se practique unha recollida poranse en coñecemento do/a veterinario/a as circunstancias da recollida do animal e se tivo lugar algún tipo de incidencia durante transporte (vómitos, diarreas.); levarase a cabo unha revisión clínica para descartar a existencia dalgún tipo de enfermidade infecto-contaxiosa que poida afectar a outros animais ou traballadores. Tras a revisión, os animais situaranse na zona de recepción, onde non terán contacto directo cos outros animais. Ademais, as persoas coidadoras recollerán a diario as incidencias nun libro para que o/a veterinario/a poida ter coñecemento de da existencia dalgún síntoma ou signo que non fora apreciado na revisión clínica. Estas incidencias versarán sobre: · Estado de ánimo dos animais. · Estado xeral dos animais. · Presenza de lesións. · Forma e consistencia das feces. · Presenza de vómitos ou ouriños de cor anormal. · Consumo de alimentos. Todos os animais serán desparasitados no día da súa chegada ao Refuxio. - No caso dos cans: • Internamente cunha combinación de febantel, pyrantel e praziquantel. • Externamente cunha pipeta ou spray de fipronil, dependendo do peso do animal. - No caso dos gatos: • Internamente con praziquantel ou cunha combinación de praziquantel e milbemicina oxima. • Externamente cunha pipeta ou spray de fipronil, dependendo do peso do animal. De ser necesario, administraranse tratamentos e/ou realizaranse probas diagnósticas aos animais que presenten enfermidades ou lesións que deban ser tratadas con urxencia e cuxa realización non poida agardar á recollida do seu propietario de ser o caso.6.2.2. Programa sanitario e profiláctico O/a veterinario/a actuante será o/a responsable da correcta realización do programa sanitario e de profilaxe, descrito para cada especie, propoñendo as melloras ou adaptacións precisas en cada momento ou individuo. A xestión aterase ao indicado no informe técnico zoosanitario correspondente á autorización do núcleo zoolóxico pola Xunta de Galicia. A estes efectos, achégase como anexo a este regulamento o informe vixente.6.2.3. Servizo veterinario de atención a animais enfe rmos e feridos. A xestión aterase ao indicado no informe técnico zoosanitario correspondente á autorización do núcleo zoolóxico pola Xunta de Galicia. A estes efectos, achégase como anexo a este regulamento o informe vixente.6.2.4. Control de poboación. Os animais que non estean identificados e non sexan reclamados polo seu propietario nun prazo de 10 días serán esterilizados. En ningún caso os machos e femias non esterilizados se poderán xuntar nun mesmo canil ou gaiola. No caso dos cans, a esterilización practicarase a partir dos seis meses de idade nas femias, e de catro meses nos machos. Pola súa banda, no caso dos gatos a esterilización levarase a cabo a partir dos cinco meses de idade nas femias, e de tres meses nos machos. Nos supostos en que se sospeite que a femia se acha en estado de xestación, non se realizará a esterilización a non ser que exista algún problema coa xestación. Para a constatación do anterior realizarase un control de ultrasóns. De confirmarse o estado, entre unha semana e cinco días antes da data prevista para o parto, farase unha radiografía á nai para comprobar cantos cachorros está xestando e que o parto se desenvolva normalmente, sen que queden crías no útero. Aproximadamente unha semana antes da data prevista de parto, o animal colocarase nun canil tranquilo onde non exista contacto visual directo con outros animais, no caso de animais grandes, e en cans ou gatos pequenos nunha gaiola nun espazo illado dentro da zona de consulta. En ámbolos casos colocaranse nunha caixa de parto con mantas para poder dispor dunha zona de niño. Cando se achegue o día do parto, comprobarase a súa temperatura varias veces ao día para saber cando se vai producir aquel. A nai será visitada aproximadamente cada hora para comprobar se teñen lugar contraccións visibles. De ser así, anotarase a hora na que foron observadas por primeira vez e a hora de nacemento de cada cría, tendo en conta a información recadada en canto ao número de crías obtida mediante a radiografía realizada previamente. O tempo máximo que poderá transcorrer entre a expulsión de cada cría será de dúas horas. De non cumprirse isto, darase aviso ao/á veterinario/a por se a nai precisase axuda ou a práctica dunha cesárea. Todo o proceso de seguimento do parto levarase a cabo dende a porta do canil, procurando non provocar estrés á nai e deixando que o parto remate sen interrupcións. Unha vez que a nai dea a luz a tódolos cachorros, dependendo do carácter e da confianza que teña nas persoas coidadoras, tentarase unha aproximación paulatina a ela e ás crías co obxecto de comprobar o estado destas. O tempo que tomará esta fase dependerá da nai, tendo en conta que sometela a un grande nivel de estrés podería provocar que intentase moverse, ocultar as crías ou mesmo mutilalas, polo que o proceso desenvolverase coas máximas cautelas. As crías tanto de cánidos coma de felinos permanecerán coa nai até os dous meses de idade, salvo que exista algún problema de saúde ou comportamento que o impida. Todo o anterior entenderase sen prexuízo dos procesos específicos da xestión de colonias felinas, nas cales por razón de control da poboación si que se poderá actuar en femias xestantes.6.2.5. Eutanasia de animais 1. A eutanasia dos animais será prescrita e realizada polo/a veterinario/a responsable do centro, ou polo/a veterinario/a actuante nun servizo de urxencia, de forma rápida e indolora, coa aplicación de sedación cando o manexo do animal poida supoñer un estrés ou sufrimento adicional, e efectuada con métodos que impliquen o mínimo sufrimento e provoquen unha perda de consciencia inmediata.2. Empregaranse os métodos autorizados para a eutanasia animal que se determinen por vía regulamentaria, segundo o previsto na Lei 4/2017, do 3 de outubro, de protección e benestar dos animais de compañía en Galicia.3. En situacións de emerxencia e/ou perigosidade debidamente xustificadas poderanse realizar excepcións aos métodos de eutanasia conforme establezan as consellarías competentes en materia de protección e sanidade animal. Cando sexa preciso o emprego de armas de fogo e non exista outro método alternativo, estas deberán ser empregadas polas forzas e corpos de seguridade ou por persoal expresamente autorizado polas ditas consellarías, logo da valoración da situación e dos riscos que implica, e actuando segundo a normativa específica aplicable.4. Non se poderá dar morte aos animais acollidos nun centro de recollida ou fogar de acollida temporal, con independencia do tempo transcorrido desde a súa entrada.5. Exceptúanse da prohibición establecida no punto anterior os supostos de eutanasia do animal debidamente motivados por escrito polo/a veterinario/a responsable do centro, co fin de lle evitar un sufrimento grave e irremediable ou unha afección grave, ou ben por razóns motivadas de sanidade ou benestar animal, de saúde pública, de seguridade das persoas ou ambientais, que quedarán recollidas nun informe expedido polo/a referido/a veterinario/a responsable.6.2.6. Realización de pa rtes, notificacións e informes requiridos ou solicitados pola dirección facultativa, polas autoridades sanitarias ou pola consellería que ostente as competencias nesta materia, incluídos os mencionados no Decreto 153/1998, do 2 de abril Do meso xeito, requirirase a presenza da persoa facultativa responsable en calquera das visitas realizadas con carácter inspector ou supervisor do centro ou das actuacións desenvolvidas nel. Neste senso, a Mancomunidade de Concellos da Comarca de de Ferrol resérvase o dereito a facer as inspeccións ou revisións que considere precisas, tanto por persoal técnico da propia Mancomunidade como por persoal designado pola mesma. Igualmente, o/a veterinario/a deberá comunicar á autoridade competente todas aquelas situacións descritas na normativa como falta ou delito.6.2.7. Organización e dirección de visitas. A empresa xestora organizará visitas ao centro, coa aprobación da Mancomunidade de Concellos da Comarca de Ferrol, encamiñadas tanto á adopción de animais como á educación ambiental e concienciación cidadá. A atención ao público para reclamacións, trámites de adopción e outros, será realizada pola empresa xestora do centro de luns a venres de 11:30 a 18:30 (ininterrompidamente) e os sábados de 10:00 a 14:00. De luns a venres atenderase de forma prioritaria ás persoas con cita previa. Os sábados soamente se atenderá mediante cita previa.6.3. Tratamentos profilácticos 6.3.1. Desparasitacións periódicas preventivas externas Todos os animais serán desparasitados o día da súa entrada no Refuxio. a) No caso dos cans, externamente cunha pipeta ou spray de fipronil, dependendo do peso do animal. b) No caso dos gatos, externamente cunha pipeta ou spray de fipronil, dependendo do peso do animal. Levarase a cabo unha desparasitación mensual de todos os animais que habiten no centro ata a súa adopción ou devolución.6.3.2. Desparasitacións periódicas preventivas internas Todos os animais serán desparasitados o día da súa entrada no Refuxio. a) No caso dos cans, internamente cunha combinación de febantel, pyrantel e praziquantel b) No caso dos gatos, internamente con praziquantel ou cunha combinación de praziquantel e milbemicina oxima. Levarase a cabo unha desparasitación mensual de todos os animais que habiten no centro ata a súa adopción ou devolución.6.3.3. Plan vacinal preventivo. O plan vacinal preventivo desenvolverase do seguinte xeito: A) Plan vacinal preventivo de cánidos Levarase a cabo cinco días despois do ingreso no Refuxio, se non presentaron signos ou síntomas de padecer enfermidades infecciosas contaxiosas e o seu estado de saúde o permite.1. Administraráselles unha vacina pentavalente contra o moquillo, a hepatite infecciosa, o parvovirus canino, a parainfluenza e a leptospirose.2. No caso de animais que vaian viaxar fóra de Galicia ou España, administraráselles tamén a vacina contra a rabia.3. No caso de cachorros nacidos no Refuxio ou chegados con menos de seis semanas de idade seguirase o seguinte procedemento: i. Ás seis semanas administraráselles unha vacina combinada contra o parvovirus e o moquillo canino. ii. Ás nove semanas administraráselles unha vacina pentavalente contra o moquillo, a hepatite infecciosa, o parvovirus canino, a parainfluenza e a leptospirose. iii. Ás doce semanas repetirase a mesma vacina administrada ás nove semanas. Nos supostos nos que a adopción das crías se produza antes de rematar o réxime de vacinación, este será continuado polo seu/súa veterinario/a. A revacinación coa vacina pentavalente anteriormente descrita terá periodicidade anual. B) Plan vacinal preventivo de felinos i. No caso dos gatos adultos, levarase a cabo aos dez días da súa entrada no Refuxio, se o seu propietario non procedese á reclamación e sempre que o seu estado de saúde o permita. Nestes supostos administrarase unha vacina trivalente contra a panleucopenia, o calicivirus e a rinotraqueíte viral felina. ii. As crías vacinaranse ás doce e ás dezaseis semanas. Administraránselles dúas vacinas trivalentes contra a panleucopenia, o calicivirus e a rinotraqueíte viral felina. A revacinación conforme ao descrito terá unha periodicidade anual.7. PROGRAMA DE MANEXO DE ANIMAIS 7.1. Protocolo de entrada e movemento de animais no centro de recollida 7.1.1. Entrada de animais No momento da entrada de calquera animal no centro de recollida realizarase unha revisión completa do mesmo, tomando os datos necesarios para encher unha ficha (en fo rmato papel ou dixital) onde figuren, como mínimo, os seguintes datos: • Especie • Raza • Sexo • Identificación, ou no seu defecto reseña e descrición (capa, tamaño,.) • Lugar e hora de recollida • Fonte do aviso • Estado do animal Dende ese momento a ficha de cada animal terá aplicación clínica, deixando reflectidas todas as revisións veterinarias, tratamentos realizados (tanto profilácticos coma terapéuticos) e os relativos ao seu destino, ben sexa recollida polo propietario, adopción, eutanasia ou mor te. Unha vez no centro de recollida, o animal manterase na zona de corentena, illado do resto de animais e en obser vación da súa evolución de saúde e de adaptación. Cada animal será individualmente identificado con microchip á súa entrada, no caso de que a súa especie obrigue á identificación por tal medio, e no resto dos casos cunha marca que permita manter a trazabilidade durante a súa estancia no centro.7.1.2. Movemento de animais Rematada a pauta de desparasitación e vacinación, cando corresponda, o animal poderá ser trasladado á zona de estancia permanente. No movemento de animais teranse en conta os seguintes aspectos: a) Os animais non serán atados máis que no momento de movelos ou manipulalos con algún fin específico, permanecendo en liberdade no seu cubículo. b) Cando un cubículo quede libre, debido ao movemento definitivo ou marcha dalgún animal, realizarase unha limpeza e desinfección completa do mesmo, antes da introdución dun novo individuo. c) Sempre permanecerá pechado o acceso ao centro de recollida cando se realicen movementos entre cubículos ou se manipulen animais fóra dos seus recintos (lavado, exame veterinario, etc.) 7.1.3. Saída de animais Todos os animais recollidos polo seu propietario ou adoptados no centro, deberán ser identificados individualmente e inscritos no cor respondente rexistro, segundo a norma reguladora para cada especie, polo veterinario do refuxio, repercutíndose sobre a persoa propietaria ou adoptante os custos derivados da prestación do servizo. No caso dos cans a identificación será extensible a todas as idades sen excepcións. Os propietarios dos cans potencialmente perigosos maiores de tres meses deberán contar con licenza municipal para a tenza de animais potencialmente perigosos, para proceder á retirada do animal. En caso contrario os cans permanecerán no centro de recollida ata a expedición da citada licenza, estando o propietario do animal obrigado a pagar os custos derivados da estancia e manutención do mesmo no centro de recollida. Sen prexuízo do anterior, tendo en conta as demoras na tramitación de licencias atribuíbles a outras administracións e por causas alleas á dilixencia do solicitante, poderanse calcular os custos computando os días dende a entrada do animal no refuxio ata o día en que a persoa reúna todos os requisitos legalmente establecidos para a obtención da licenza, independentemente da data en que esta sexa aprobada ou notificada. En todo caso o can permanecerá no centro ata a efectiva expedición da devandita licenza. A empresa xestora do Refuxio desenvolverá un protocolo de comprobación e arquivo da documentación achegada polos adoptantes ou propietarios, especialmente en relación cos animais de raza potencialmente perigosa, que permita a detección e actuación en caso de fraude ou falsificación. En tanto as administracións implicadas na expedición de licencias para a tenza de animais potencialmente perigosos non faciliten sistemas de verificación automática da vixencia ou cumprimento dos requisitos para obter ditas licencias, a comprobación realizarase sobre a documentación achegada polos interesados aos efectos de permitir a saída do animal, sen prexuízo das medidas cautelares no caso de que exista unha denuncia por parte da Mancomunidade ou de calquera dos concellos que a integran.7.2. Alimentación A) Alimentación dos cánidos Os cans adultos serán alimentados unha vez ao día, ao redor das 19:00 horas, mediante alimento indicado para cans adultos. Recibirán a ración recomendada na etiqueta do fabricante para o peso do animal. As crías lactantes que por ausencia da nai teñan que ser alimentadas mediante biberón serano con fórmula, seguindo as cantidades e frecuencia recomendadas polo fabricante para o peso e semana de vida do animal. Os cachorros recentemente destetados serán alimentados con penso inicial especial para este momento do seu desenvolvemento dividido en tres doses, á mañá, mediodía e noite. Posteriormente operarase un cambio gradual no alimento dos cachorros, continuando coas tres doses. B) Alimentación dos felinos Os gatos adultos serán alimentados pola mañá, arredor das 10:00 horas, con penso preparado para a especie. Salvo que o animal padeza sobrepeso, disporán de comida ad libitum. Polas tardes comprobarase que todos os animais conten con alimento nos seus comedeiros, procedéndose a reenchelos en caso contrario. As crías lactantes que por ausencia da súa nai teñan que ser alimentadas mediante biberón serano con fórmula, seguindo as cantidades e frecuencia recomendadas polo fabricante para o peso e semana de vida do animal. A partir do momento do destete comezarán a recibir unha dieta húmida indicada para este momento do seu desenvolvemento e arredor dos dous meses de idade procederase a engadir unha dieta seca para gatos novos. En tódolos casos as cantidades administraranse ad libitum. C) Ruminantes e solípedos Os exemplares adultos alimentaranse dúas veces ao día con pensos elaborados especificamente para a especie e ademais disporán permanentemente dunha fonte de fibra mediante herba seca. Os tenreiros en lactación que non poidan estar coa súa nai, por ausencia desta ou por problemas de lactación, serán alimentados con fórmula, seguindo a frecuencia e cantidades recomendadas polo fabricante. Os tenreiros non lactantes alimentaranse con pensos específicos para este momento do seu desenvolvemento, coa cantidade e frecuencia que indique o fabricante e disporán dun complemento con forraxe. En tódolos casos dos anteriores apartados A), B) e C) teranse en conta as seguintes condicións: 1. Nunca se empregarán restos de alimentos humanos para alimentar aos animais do Refuxio.2. Os visitantes non poderán alimentar aos animais.3. Todos os animais disporán de auga ilimitada, salvo prescrición veterinaria.7.3. Animais agresivos Os animais agresivos deberán estar sempre identificados, tanto por un colar de diferente cor (coñecemento de operarios) como pola sinalización do cubículo onde están albergados con cartel plastificado claramente lexible coa seguinte lenda: “PERIGO. ANIMAL AGRESIVO”. Estes recintos terán que permanecer pechados con cadeado ou sistema de similares características, que impida a apertura accidental ou intencionada do cubículo. Os animais clasificados dentro deste apartado permanecerán en gaiolas de xeito individual. Cando se alimenten, manipulen, limpen ou por calquera motivo se abra un recinto onde se alberga un animal agresivo será obrigatorio manter as instalacións pechadas, non podendo existir no recinto visitantes ou persoal externo á instalación. Os animais que polas circunstancias que sexan presenten ou desenvolvan episodios ou comportamentos con carga de agresividade, serán valorados polo/a veterinario/a do Refuxio, que pautará o tratamento máis axeitado, as actividades de enriquecemento ambiental, as terapias de recuperación emocional, socialización, convivencia controlada, etc., a prol da súa inserción e a posibilidade de seren dados en adopción cando o veterinario/a do Refuxio o considere, sen prexuízo do previsto no artigo 15.5 da LEI 4/2017, do 3 de outubro, de protección e benestar dos animais de compañía en Galicia Mentres o servizo mancomunado non conte cos medios ou instalacións para o tratamento prolongado de casos de agresividade graves, a actividade do Refuxio nesta materia centrarase na prevención. O labor de prevención consistirá, entre outras posibles actividades, na elaboración e distribución de material de asesoramento a adoptantes, na impartición de charlas, e na difusión dos servizos profesionais oficialmente recoñecidos de adestramento e etoloxía, que permiten a prevención, detección e tratamento temperá de patoloxías da conduta.7.4. Adopción e acollida de animais 1. De acordo coa política de fomento das adopcións que pretende levar a cabo a Mancomunidade de Concellos da Comarca de Ferrol, a adopción de animais acollidos no Centro de Recollida de animais domésticos abandonados de Ferrol só levará aparellado o custo económico da taxa correspondente á identificación oficial obrigatoria dun animal adoptado. Promoverase a adopción de animais sen propietario, unha vez transcorridos os prazos previstos no artigo 23 da LEI 4/2017, do 3 de outubro, de protección e benestar dos animais de compañía en Galicia.2. A adopción de animais será supervisada e xestionada polo/a veterinario/a actuante no centro de recollida 3. Os animais entregaranse en adopción previa declaración de aptitude polo veterinario ou veterinaria responsable do centro, identificados, vacinados, desparasitados e esterilizados segundo prescrición deste veterinario ou veterinaria, co fin de garantir o seu correcto estado hixiénico-sanitario. No contrato de adopción farase constar calquera eiva ou enfermidade coñecida no momento de asinarse e establecerase un período de adaptación de 15 días naturais, dentro do cal a persoa adoptante poderá instar a reversión da adopción sen necesidade de máis acreditación que a súa vontade. Transcorrido este prazo, as devolucións ao refuxio só poderán tramitarse conforme ao procedemento ordinario das solicitudes de entrega voluntaria e estritamente polas causas recollidas neste regulamento.4. Os adoptantes asumen as obrigas establecidas no artigo 7 da Lei 4/2017, do 3 de outubro, de protección e benestar dos animais de compañía en Galicia, así como as recollidas no contrato de adopción, incluída a de impedir a reprodución dos animais. O cumprimento destas obrigas acreditarase mediante calquera das seguintes vías: a) mediante a presentación do animal no Refuxio de Mougá para o seu exame polo/a veterinario/a do centro; ou b) mediante a presentación dun informe veterinario expedido por un/unha facultativo/a da súa elección relativo ao estado hixiénico-sanitario do animal, no que se indique que o animal foi esterilizado ou ben que non foi usado reproductivamente. Todos os adoptantes de animais entregados en adopción sen esterilizar e que posúan ou poidan alcanzar capacidade reproductiva deberán levar a cabo esta acreditación no período comprendido entre os 12 e os 18 meses da adopción. No resto de casos a acreditación realizarase a requirimento da Mancomunidade, que terá lugar aleatoriamente, sen prexuízo da obriga de todo adoptante de colaborar coas autoridades e os seus axentes e mais facilitarlles canta documentación e información lles sexa requirida, así como o acceso ou a entrada aos lugares que sexa necesario, co fin de cumprir as previsión da Lei de benestar dos animais. O incumprimento das obrigas de acreditación expostas poderá ser causa de revogación da adopción.5. Non se entregarán en adopción animais a menores de 16 anos ou discapacitados, sen a correspondente autorización dos que posúan a súa potestade paterna ou custodia.6. Realizarase un informe anual do nivel de adopción e das características de cada unha delas, facilitando así a orientación de posibles campañas de adopción. Así mesmo, poderase colaborar coas Sociedades Protectoras de Animais inscritas no Rexistro Xeral de Asociacións para a Protección e Defensa dos Animais Domésticos e Salvaxes en Catividade de Galicia segundo o establecido no Capítulo III do Decreto 153/1998, do 2 de abril.7. Consonte ao establecido no art.44.6 da LEI 4/2017, do 3 de outubro, de protección e benestar dos animais de compañía en Galicia, a Mancomunidade poderá decidir sobre o destino dos animais procedentes de retiradas cautelares respecto dos cales estea pendente de resolución un procedemento sancionador ou xudicial, cando aprecie que concorren os supostos establecidos no dito artigo. A este efecto, os devanditos animais poderán ser ubicados inmediatamente, previa declaración de aptitude polo/a veterinario/a responsable, en fogares de acollida, mentres permanecen á espera da resolución do procedemento sancionador ou xudicial, e unha vez transcorrido un ano dende a súa entrada no refuxio, poderán ser dados en adopción.7.5. Colonias felinas.7.5.1. Alcance do servizo prestado polo Refuxio de animais de Mougá O servizo de xestión de colonias felinas prestado polo Refuxio de animais de Mougá comprende: 1. a atención veterinaria de gatos ferais feridos e enfermos, tanto leves como graves 2. as accións preventivas consistentes na esterilización, vacinación e desparasitación de gatos ferais, En ambos casos estará incluída a súa recollida e devolución á colonia.7.5.2. Protocolo de esterilización e xestión Para a esterilización das femias levarase a cabo unha cirurxía lateral realizando a extracción dos ovarios, salvo no caso das femias preñadas ás que se lles extraerá ovarios e útero. Aos machos extraeránselles os testículos. Usarase un desparasitador compost de prazicuantel e milbemicina oxima para a desparasitación interna e unha pipeta de fipronil para a desparasitación externa. Aplicaráselles, salvo criterio veterinario que o desaconselle, a vacina contra rinotraqueite felina, calicivirus e panleucopenia felina, chamada comunmente CRP. Os gastos serán devoltos á colonia felina esterilizados e coas correspondentes garantías sanitarias, marcándoos na orella para identificalos como animais da colonia xa esterilizados. Marcaranse os machos na orella dereita e as femias na orella esquerda, cunha marca triangular.7.5.3. Obxectivos e prioridades na xestión de colonias felinas As actuacións en colonias felinas perseguirán mellorar o benestar da poboación feral nos concellos da Mancomunidade de forma global, e por tanto priorizarán o control de poboación e prevención de enfermidades infecto-contaxiosas sobre a a atención a casos individuais. Debido á dificultade para coñecer a magnitude da situación que se pretende atender, a obtención de información e a súa análise constitúe tamén unha prioridade, a través da cal se promoverá a planificación estratéxica e a mellora progresiva na atención dos gatos ferais. Ligado ao anterior, co fin de acreditar o cumprimento das normas e principios de benestar animal, debe garantirse a trazabilidade individual para cada gato obxecto de actuación, é dicir, deberán constar as circunstancias dende a súa captura coordinada con cada concello ata a súa solta ou destino final. Así mesmo, respectarase sempre o carácter feral dos gatos, ou sexa, a súa pertenza a unha colonia, e por tanto evitarase a súa captura inxustificada ou o seu aloxamento indefinido no Refuxio de animais, e soamente se contemplará a súa adopción en casos excepcionais conforme o criterio do veterinario responsable do centro.7.5.4. Coordinación cos municipios e requisitos das actuacións. As actuacións deberán ser ordenadas ou conformadas por unha autoridade municipal, previamente e por escrito, antes da súa realización. Cando se trate de asistir a gatos feridos ou enfermos graves que requiran atención urxente, as autoridades ou servizos de emerxencia poderán ordenar verbalmente a intervención do Refuxio de animais, sen prexuízo da obriga de aportaren posteriormente unha orde ou conformidade por escrito. Os concellos tamén poderán nomear como responsables de colonia a persoas (persoal técnico, voluntarios, etc.) que posúan un coñecemento directo das colonias e desexen colaborar coa administración na mellora do seu benestar. Estes responsables de colonia exercerán de interlocutores coa empresa xestora, tanto para a comunicación de incidencias sanitarias como para programar as actuacións de control da poboación que se levarán a cabo nas diferentes colonias felinas. Para cada gato feral atendido polo Refuxio de Mougá, o respectivo responsable de colonia deberá asinar, xunto co persoal do Refuxio, unha ficha-formulario de identificación individual que garantirá a trazabilidade da actuación. O incumprimento deste requisito ou a obstaculización grave dos labores de xestión da colonia será comunicado pola empresa xestora ao concello correspondente e considerarase en todo caso motivo suficiente para por fin á interlocución. A empresa xestora emitirá mensualmente un informe detallando das actuacións levadas a cabo en cada concello. Así mesmo, cos datos resultantes das actuacións, a empresa xestora elaborará un censo de colonias ou ben contribuirá aos censos de colonias elaborados polos concellos participantes. A xestora elaborará tamén un informe de diagnóstico e planificación cunha periodicidade máxima anual, a través do cal se poderán detectar as deficiencias e posibles melloras na estratexia, así como informar ás entidades, persoas sensibilizadas e público xeral sobre a situación das colonias felinas no territorio da Mancomunidade.7.6. Protocolo de abordaxe e rutinas de esparexemento e paseo de cánidos.1. Con sometemento sempre ao criterio veterinario e tendo en conta para a súa modulación a carga de traballo do refuxio e outras circunstancias continxentes segundo o prudente arbitrio da empresa xestora e da Mancomunidade, o centro procurará en todo momento primar por enriba de todo o benestar animal, diferenciando idade do animal e comportamento do mesmo a efectos de determinar a aproximación máis idónea.2. Cans medosos.- Accederase ás canceiras sen establecer contacto directo co can e falando de xeito suave e cun volume de voz baixo, mantendo sempre un perfil baixo. Non se baldeará a canceira co animal dentro para evitar aumentar o seu estrés e que o seu medo se incremente. Actuarase con estes espécimes con paciencia e nunca forzando situacións que para eles poidan resultar desagradables. A adquisición de confianza é un proceso progresivo e paulatino, que se adaptará aos tempos do animal e a súas necesidades.3. Cans non sociabilizados.- Respecto aos cans que non estean sociabilizados nin con persoas nin con animais observarase o mesmo protocolo que respecto aos cans medosos. Ademais no momento no que gañen confianza coas persoas coidadoras procederase a sacalos de paseo con dobre correa. Unha vez se atopen cómodos no paseo, procederase a pasealos con outro animal preto guiado por outro dous auxiliares, para progresivamente lograr afacelos á presenza doutro animal, até poder chegar a deixalos con correa longa ante a presenza dos auxiliares no campo de solta.4. Cans agresivos.- O equipo veterinario mediante o C-BARQ ocuparase de determinar as causas da agresividade e indicará as pautas para a súa recuperación, sempre tendo en conta a seguridade dos traballadores durante a manipulación e sen exposición a riscos innecesarios. Sempre que haxa que manipular un can identificado como agresivo ao acceder á súa canceira haberán de estar presentes un mínimo de dous auxiliares para auxiliarse en caso de agresión.5. Cans sen problemas de comportamento graves.- Con estes cans procurarase manter contacto constante e sacalos á zona de solta un mínimo dunha vez por día. Ademais serán postos a proba con outros animais (tanto machos coma femias) para comprobar a súa capacidade de interacción e sociabilidade, e se admiten convivir con gatos ou todo tipo de persoas; todo isto co obxecto de obter a necesaria información para conseguir á familia idónea para a súa adopción unha vez teña a condición de adoptable.6. As persoas interesadas na adopción dalgún espécime poderán acudir ao refuxio para sacalo de paseo, interactuar con el, probar a capacidade de adaptación entre can e adoptante/s, poñelo en contacto con cans ou outros animais xa presentes no fogar, e en xeral desenvolver tódalas actividades conducentes á mutua familiarización; todo isto sempre baixo a estrita supervisión do persoal do refuxio, e seguindo as indicacións do equipo veterinario.8. PROTOCOLO DE RECOLLIDA DE ANIMAIS 8.1. Servizo de lacería O servizo de lacería establecido no marco deste regulamento será prestado nas seguintes condicións: i. O servizo será prestado as 24 horas do día, todos os días do ano. Atenderanse os avisos á maior brevidade posible, a solicitude da Mancomunidade de concellos da Comarca de Ferrol, da Policía Local dos concellos adheridos, de Protección Civil ou doutra entidade municipal autorizada polos mesmos. ii. A empresa xestora deberá dispor dun teléfono de atención continuada, onde recibirá as solicitudes urxentes. Igualmente porá a disposición dos solicitantes un enderezo electrónico onde poder dirixirse para a comunicación de solicitudes non urxentes. iii. As solicitudes de recollida de animais deberán conter como mínimo a seguinte información: número de individuos, datos da localización, fonte do aviso, tamaño aproximado, estado do animal (ferido/aparentemente san), molestias ou alteracións que cause e teléfono de contacto do denunciante. iv. Un empregado municipal será nomeado polo alcalde de cada Concello como interlocutor coa empresa xestora, tanto para a comunicación de incidencias como para a resolución das mesmas. v. Durante o horario nocturno, días non laborables e festivos, deberán confirmarse pola Policía Local ou outros organismos oficiais, as demandas do servizo realizadas, dando prioridade a aquelas que poidan provocar danos, accidentes ou molestias aos cidadáns. vi. O resultado de cada unha das actuacións ou denuncias atendidas deberá ser comunicado pola empresa xestora á Mancomunidade de Concellos da Comarca de Ferrol ou organismo que esta designe, tanto se se realiza a recollida dalgún animal como se non. vii. No caso de animais correctamente identificados con microchip, o servizo de lacería que acuda a unha recollida na vía pública, antes da súa retirada, tratará de contactar co propietario mediante os datos de contacto asociados a ese microchip. Se o propietario se persoa no lugar de actuación nun prazo inferior a quince minutos, o animal será entregado ao propietario no lugar da recollida asinando unha declaración ao efecto. No caso de que o contacto resultase infrutuoso ou que o propietario non acuda puntualmente, ou ben cando se trate dun extravío reincidente, o animal será conducido ao centro e aplicaranse as taxas públicas correspondentes. viii. A/O propietaria/o do animal recollido sen identificación oficial deberá aboar as taxas públicas correspondentes, unha vez que o animal sexa recollido pola empresa xestora do servizo de lacería, aínda que esta/e se presentara ou puxera en contacto coa empresa ou autoridade competente antes ou despois da entrada do mesmo no Refuxio, sendo responsabilidade da persoa propietaria/titular o recoñecemento do animal no propio centro de recollida. ix. A comunicación ou denuncia da perda ou subtracción por parte da persoa propietaria dun animal ás Autoridades competentes ou ao centro de recollida non exime do cumprimento do regulamento do centro en canto á obriga da recollida por parte da/o propietaria/o e do aboamento das taxas públicas.8.1.1. Recollida de animais na vía pública As autoridades locais deberán colaborar, na medida do posible, na recollida de animais abandonados na vía pública, e en todo caso cando sexa necesaria a regulación do tráfico rodado ou protección dos viandantes. As actuacións relativas a cans e gatos vagabundos de difícil captura poderán ser organizadas sen necesidade de realizalas de xeito urxente, para a utilización de dardos anestésicos, colocación de gaiolas-trampa ou utilización de calquera outro procedemento autorizado, sempre e cando non causen danos reais ou potenciais ás persoas. Os motivos polos que o animal se atope na vía pública non eximen do cumprimento deste regulamento e da Ordenanza fiscal reguladora das taxas pola prestación do servizo de lacería, recollida, aloxamento e control e animais domésticos.8.1.2. Recollida de animais en propiedade privada Para a recollida de animais vagabundos ou abandonados en propiedade privada será necesaria a autorización expresa e por escrito do titular ou responsable da propiedade As vías de alta capacidade e autoestradas terán a consideración de propiedade privada, podéndose recoller os cans que se atopen libres ou vagabundos unha vez que sexan capturados e trasladados ao exterior da mesma. Con todo, cando o concello sexa competente para actuar no tramo concreo de dita vía de alta capacidade ou autoestrada, a policía local ou servizos de emerxencia municipais colaborarán co servizo de lacería despregando o dispositivo necesario para garantir a seguridade do persoal de lacería durante a operación de captura.8.1.3. Outras actuacións de emerxencia Nas situacións de emerxencia nas que un ou varios cans precisen de asistencia sanitaria, deberán seguirse as indicacións dun veterinario colexiado, así como aplicar os tratamentos necesarios para evitar o sufrimento innecesario do animal. A empresa xestora deberá prestar a atención veterinaria necesaria para a cobertura destas situacións. Cando se recolla un animal gra vemente ferido do que non é posible a curación e sexa inevitable o sufrimento do animal, procederase do seguinte xeito: i. No caso de que o animal posúa identificación oficial e sexa posible a localización do propietario, informaráselle do estado e da gravidade do animal, podendo aquel autorizar a eutanasia do mesmo polo servizo veterinario de garda do Refuxio de Mougá, evitando o desprazamento de dito animal, ou ben ordenar o seu traslado a un centro para o seu tratamento, baixo recoñecemento da débeda xerada na prestación do servizo. ii. No caso de que o animal non posúa identificación oficial ou non sexa posible localizar ao seu propietario, será servizo veterinario de garda do Refuxio de Mougá quen decidirá a procedencia do eutanasia do mesmo, prevalecendo sobre a decisión o benestar animal. O cadáver será depositado no Refuxio de Mougá ata que a xestión do mesmo sexa autorizada polo seu titular e en todo caso ata cumprirse 10 días dende a súa recollida.8.2. Recollida de animais con propietario O Centro de recollida de animais domésticos abandonados poderá recoller cans e gatos con propietario, sempre e cando exista un motivo xustificado para a súa entrega que non supoña o abandono indiscriminado ou un desleixo de obrigas por parte do seu propietario. En calquera caso a entrega do animal levará aparellada a cesión da titularidade e dereitos sobre o animal obxecto da solicitude de recollida en favor da Mancomunidade de Concellos da Comarca de Ferrol. A tramitación deste tipo de solicitudes poderá seguir diferentes vías, segundo se trate de: 1. Situación de risco de exclusión social O/A interesado/a deberá solicitar a actuación presentando por rexistro o formulario de solicitude de entrega de animais dispoñible na web da Mancomunidade para estes efectos acompañado de: a) Informe ou certificado de servizos sociais municipais, doutras administracións ou expedidos por unha entidade inscrita no rexistro galego de entidades prestadoras de servizos sociais onde se indique que a/o solicitante reúne os requisitos establecidos para a inclusión na situación de risco de exclusión social b) Declaración da titularidade dos animais obxecto de recollida, no caso de que estes non presenten identificación oficial. Neste caso as solicitudes serán tramitadas favorablemente tendo en conta unicamente a capacidade do centro, manténdose a orde de preferencia respecto da data de solicitude realizada, e a normativa de protección e benestar animal vixente.2. Outras situacións O/A interesado/a deberá solicitar a actuación presentando por rexistro o formulario de solicitude de entrega de animais dispoñible na web da Mancomunidade para estes efectos acompañado da documentación que acredite a imposibilidade de prestar atención ao/s animal/ais obxecto de recollida. A Mancomunidade poderá solicitar emendas ou información anexa ao/á solicitante, no caso de que non se considere que a mesma estea correctamente cumprimentada ou xustificada. Emitirase informe respecto da solicitude realizada tendo en conta a normativa de protección e benestar animal vixente e os motivos alegados pola/o interesada/o. A Mancomunidade de Concellos de Ferrol reservarase a resolución final, tendo en conta cando proceda os informes remitidos pola empresa xestora e en todo caso a capacidade do centro. Serán considerados motivos de forza maior: a) A morte da persoa propietaria. b) O ingreso hospitalario ou penitenciario, nos casos en que a duración destas situacións impida a atención temporal do animal por unha persoa da súa confianza ou recorrendo a servizos privados. c) A enfermidade grave da persoa titular. d) A dependencia, incapacidade parcial ou total e minusvalías da persoa titular ou familiar directo con custodia da persoa titular, recoñecida polo organismo oficial correspondente. e) A inhabilitación para a tenza de animais domésticos ditaminada por sentenza xudicial ou resolución de procedemento administrativo. f) Calquera outro motivo de inhabilitación para a tenza de animais recoñecida pola normativa vixente.8.3. Recollida de animais por solicitude da administración pública A empresa xestora colaborará na recollida, incautación e/ou acollida dos animais retirados polas administracións públicas, sempre que a Mancomunidade de Concellos da Comarca de Ferrol ou calquera dos concellos adheridos o autorice e/ou o solicite. A responsabilidade derivada da incautación ou retirada de animais aos seus propietarios será da autoridade que a ditamine e/ou comunique. Ditas actuacións deberán ser programadas para o seu correcto desenvolvemento e deben seguir todos os procedementos administrativos marcados nas normativas vixentes. Os custos derivados da recollida, estancia e actuacións realizadas sobre animais obxecto de incautacións resultantes de sancións administrativas ou sentenza xudicial poderán ser repercutidos á persoa infractora.9. ACTUACIÓNS COMPLEMENTARIAS 9.1. Tramitación de notificacións Procederase á notificación dos animais recollidos segundo o disposto nas seguintes subepígrafes.9.1.1. Animais correctamente identificados e inscritos no correspondente rexistro oficial como é o caso do Rexistro de Animais Domésticos e Salvaxes en Catividade de Galicia e de Animais Potencialmente Perigosos de Galicia (REGIAC) Comunicarase á persoa propietaria a presenza deste animal no Refuxio de Mougá, vía telefónica, no mesmo día da súa recollida. Pasados dous días, en caso de que o propietario non recollese o animal, iniciarase o procedemento de notificación fidedigna da súa estancia no Refuxio de Mougá. Pasados 10 días naturais dende o día seguinte á notificación anterior, practicarase denuncia escrita ante a autoridade competente na materia.9.1.2. Animais correctamente identificados e non inscritos no Rexistro Oficial correspondente Notificarase ao organismo responsable do Rexistro Oficial a presenza destes animais no Refuxio de Animais Abandonados, solicitando a localización do propietario doutros rexistros autonómicos ou do/a veterinario/a actuante que procedeu á súa identificación. Solicitarase información periódica ao Rexistro Oficial correspondente do estado de tramitación da solicitude. Nestes supostos realizarase notificación fidedigna mediante publicación no Boletín Oficial do Estado, practicándose denuncia escrita na consellería competente na materia, cando proceda.9.1.3. Animais non identificados, suxeitos a identificación oficial obrigatoria Os animais non identificados que non sexan reclamados por ningún propietario, serán declarados abandonados transcorridos 10 días naturais dende a súa recollida. A persoa demandante da propiedade dun animal suxeito a identificación oficial obrigatoria que non estea identificado oficialmente, deberá declarar por escrito a súa propiedade, así como aboar os custos derivados da súa recollida, da súa identificación oficial e das demais actuacións realizadas en relación ao mesmo a fin de regularizar a situación do animal.9.2. Tramitación doutras denuncias A empresa xestora do centro e da atención realizada a cada un dos animais deberá denunciar e/ou notificar, segundo corresponda, todas as incidencias que considere que poidan supor unha infracción da Lei 4/2017, do 3 de outubro, de protección e benestar dos animais de compañía en Galicia, así como aquelas que lle corresponden en base ao establecido no Decreto 90/2002, do 28 de febreiro, polo que se regula a tenza de animais potencialmente perigosos na Comunidade Autónoma de Galicia e se crean os rexistros galegos de Identificación de Animais de Compañía e Potencialmente P erigosos e de Adestradores Caninos.9.3. Outras actuacións Ademais da recollida, transporte, aloxamento e manutención dos animais, o ser vizo comprende outra serie de accións orientadas a fomentar a tenza responsable destes animais. Por iso a empresa xestora do servizo, baixo a supervisión dos servizos técnicos da Mancomunidade, colaborará ou realizará accións conducentes á diminución de animais abandonados e ao fomento das adopcións, entre outras: a) Realización de visitas guiadas ao centro de acollida de grupos organizados pola Mancomunidade. b) Repartición de material propio de programas educativos ou de concienciación. c) T ransmisión, a través de Internet ou doutros medios, dos datos que lle sexan solicitados ou facilitados, para o mantemento dunha web de adopcións. A este efecto e co obxecto de dotar a actividade do refuxio do maior grao de transparencia posible, a Mancomunidade publicará na súa web datos estatísticos de ocupación, adopcións, entradas, saídas e outros de índole semellante cunha periodicidade mínima mensual. d) Atención esmerada a visitantes que desexen adoptar un animal, asesorándoos na súa elección. e) Colaboración coa Mancomunidade ou cos concellos adheridos en cantas outras actuacións lle sexan demandadas neste ámbito, en especial nas actividades de concienciación cidadá. f) Fomento dunha rede de voluntariado. A este efecto as persoas membros de asociacións inscritas no Rexistro Galego de Asociacións para a Protección e Defensa dos Animais de Compañía que así o acrediten e acheguen seguro subscrito polas devanditas protectoras que cubra a actividade de que se trate, poderán realizar cos animais susceptibles de adopción aquelas actividades, dentro ou fóra do refuxio, que a criterio da empresa xestora do mesmo resulten máis convenientes, o que se acordará mediante a sinatura dos correspondentes contratos ou convenios.10. TAXAS PÚBLICAS A empresa xestora será a encargada do cobro e depósito das taxas públicas establecidas polos servizos, sendo a Mancomunidade de Concellos da Comarca de Ferrol a que defina o seu destino. Estas taxas públicas serán fixadas pola Mancomunidade e estarán expostas ao público no propio centro de recollida. A empresa xestora informará por escrito a cada persoa interesada dos importes correspondentes a cada un dos servizos prestados. O pagamento das taxas públicas deberá ser repercutido previamente á realización do servizo (traslado, xestión do cadáver ou recollida por solicitude do propietario) ou á retirada do animal do centro de recollida, agás no suposto do artigo 8.2.1 e nos das letras a) e b) do artigo 8.2.2, onde non procederá a exacción das mesmas. A empresa xestora deberá emitir un xustificante ao interesado do pagamento das taxas públicas repercutidas. As taxas públicas aprobadas para a súa aplicación en base ao presente regulamento, establecidas no Anexo I correspondentes aos servizos prestados polo Refuxio de Mougá, foron publicadas no BOP da Coruña nº 124 do martes, 2 de xullo do 2013. Correspóndelle á empresa encargada da prestación do servizo, mediante oficio, remitir á Mancomunidade de Concellos da Comarca de Ferrol a relación dos servizos que foron prestados e os datos (NIF, nome completo e domicilio) da persoa que os solicitou ou do responsable do animal, coa periodicidade que esta estableza. As cantidades correspondentes ás taxas públicas cobradas serán integramente transferidas á conta da Mancomunidade de concellos de Fer rol, coa periodicidade que esta ou o contrato/acordo de prestación do servizo indique. ANEXO I – TAXAS PÚBLICAS APROBADAS PARA A SÚA APLICACIÓN NO FUNCIONAMENTO DO REFUXIO DE MOUGÁ. *Todas as taxas públicas aprobadas neste regulamento son referidas a animais, vivos e mortos, das diferentes especies das que é obxecto este regulamento. ** Os tratamentos e intervencións serán practicadas unicamente sobre animais recollidos polo refuxio, nunca a animais con propietario fóra do obxecto da prestación do servizo. Ferrol, 26 de decembro do 2022, O Presidente da Mancomunidade, Ángel Manuel Mato Escalona